GPCBને પાણીના નમૂના ચેક કરતા પ્રતિ લિટર પ્રદૂષિત પાણીમાં 2915 મિલિગ્રામ ટીડીએસ, 1461 મિલિગ્રામ કેમિકલ ઓક્સિજન ડિમાન્ડ મળી આવ્યા છે. જે બોર્ડ દ્વારા નક્કી કરવામાં આવેલ ધારાધોરણ કરતા ખૂબ જ વધારે છે. એસોસિએશને બોર્ડ દ્વારા આપવામાં આવેલ કોન્સોલિડેટેડ કોન્સેન્ટ એન્ડ ઓથોરાઇઝેશનનો ભંગ કર્યો છે. જે ઓગસ્ટ 31, 2019 સુધી લાગુ પડે છે. આ પહેલા ગત વર્ષે 27 ઓગસ્ટ અને આ વખતે 10 માર્ચના દિવસે ક્લોઝર નોટિસ અપાઈ હતી. જ્યારે નવી નોટિસમાં બોર્ડે નોંધ્યું છે કે ઇન્ડસ્ટ્રી એસોસિએશન પોતાની પ્રક્રિયામાં ઇમ્પ્લિમેન્ટેશન લાવી શક્યું નથી.